《过余岸拜远族祖宋枢密》
明代·程敏政

高坟山下几经春，曾是先朝执政臣。甲第儿孙惊异县，梵宫香火幸比邻。

金貂入像图应在，石兽分行迹未陈。同出相湖惭后学，不堪追仰荐溪蘋。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。